2001/228/EY: Neuvoston päätös, tehty 12 päivänä maaliskuuta 2001, luvan antamisesta Alankomaille soveltaa vuonna 2000 eriytettyä valmisteverokantaa taksien kuluttamaan dieselpolttoaineeseen direktiivin 92/81/ETY 8 artiklan 4 kohdassa tarkoitetun menettelyn mukaisesti



Virallinen lehti nro L 084 , 23/03/2001 s. 0033 - 0033



Neuvoston päätös, tehty 12 päivänä maaliskuuta 2001, luvan antamisesta Alankomaille soveltaa vuonna 2000 eriytettyä valmisteverokantaa taksien kuluttamaan dieselpolttoaineeseen direktiivin 92/81/ETY 8 artiklan 4 kohdassa tarkoitetun menettelyn mukaisesti (2001/228/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY(1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo seuraavaa: (1) Direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen valmisteveroja koskevia täydentäviä verovapautuksia tai veronalennuksia erityisistä poliittisista syistä. (2) Alankomaat on pyytänyt lupaa ottaa käyttöön eriytetty valmisteverokanta taksien kuluttaman dieselpolttoaineen osalta ainoastaan vuonna 2000. Valmisteveron degressiivinen palautus, jonka arvo on enintään 0,14 Alankomaiden guldenia dieselpolttoainelitralta, on tarkoitus toteuttaa kaikkien Alankomaissa toimivien taksien hyväksi. (3) Toimenpide on kivennäisöljyjen valmisteverojen määrien lähentämisestä 19 päivänä lokakuuta 1992 annetun neuvoston direktiivin 92/82/ETY(2) 5 artiklassa tarkoitetun valmisteveron vähimmäismäärän mukainen. (4) Valmisteveron palautus ei ylitä polttoaineen huoltoasemahinnan nousua. Toimenpide on siis oikeasuhteinen. (5) Komissio ja kaikki jäsenvaltiot katsovat, että eriytetyn valmisteverokannan soveltaminen taksien kuluttamaan dieselpolttoaineeseen vuonna 2000 ei vääristä kilpailua eikä haittaa sisämarkkinoiden toimintaa. Koska poikkeusta sovelletaan ainoastaan takseihin, joiden toiminta on luonteeltaan paikallista, poikkeus ei vaikuta yhteisön sisäiseen kauppaan. (6) Muille jäsenvaltioille on ilmoitettu edellä esitetyistä seikoista, ON TEHNYT TÄMÄN PÄÄTÖKSEN: 1 artikla 1. Alankomailla on direktiivin 92/81/ETY 8 artiklan 4 kohdan mukaisesti lupa soveltaa taksien 1 päivän tammikuuta 2000 ja 31 päivän joulukuuta 2000 välisenä aikana kuluttamaan dieselpolttoaineeseen eriytettyä degressiivistä valmisteverokantaa, jonka enimmäisarvo on 0,14 Alankomaiden guldenia litralta. 2. Eriytetyn verokannan on oltava direktiivissä 92/82/ETY säädettyjen velvoitteiden ja erityisesti sen 5 artiklassa tarkoitettujen valmisteverojen vähimmäismäärien mukainen. 2 artikla Tätä päätöstä sovelletaan 1 päivästä tammikuuta 2000. 3 artikla Tämä päätös on osoitettu Alankomaille. Tehty Brysselissä 12 päivänä maaliskuuta 2001. Neuvoston puolesta Puheenjohtaja B. Ringholm (1) EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). (2) EYVL L 316, 31.10.1992, s. 19, direktiivi sellaisena kuin se on muutettuna direktiivillä 94/74/EY.